stanford-oval/wikipedia huggingface dataset:
Jani Haapamäki

| Mitalit> Maa:   Suomi.Miesten kreikkalais-roomalainen paini.EM-kilpailut  | Mitalit> Maa:   Suomi.Miesten kreikkalais-roomalainen paini.EM-kilpailut  | Mitalit> Maa:   Suomi.Miesten kreikkalais-roomalainen paini.EM-kilpailut  | Maa:   Suomi> Miesten kreikkalais-roomalainen paini. |
| --- | --- | --- | --- |
|  Kultaa | Vilna 2009 | 55 kg |  |
Jani Haapamäki (s. 15. toukokuuta 1982 Kauhajoki) on suomalainen painija. Hänen lajinsa on kreikkalais-roomalainen paini, jossa hän voitti Euroopan mestaruuden vuonna 2009. Haapamäki edustaa Kauhajoen Karhua ja häntä valmentaa Juha Virtanen.
Haapamäki on harrastanut painia vuodesta 1987 lähtien. Juniorivuosina häntä valmensivat Hannu Vuorenmaa ja Reijo Haaparanta. Haapamäki on voittanut kreikkalais-roomalaisessa painissa SM-kultaa vuosina 2004, 2008 ja 2009 (55 kg) ja hopeaa vuonna 2013 (60 kg). Vuonna 2005 hän voitti suomenmestaruuden vapaapainissa 60 kg:n sarjassa.
Vilnan EM-kilpailuissa 2009 Haapamäki voitti kultaa. Finaalissa hänen vastustajansa oli puolalainen Mariusz Los. Haapamäki ei hävinnyt viidessä ottelussa erääkään, vaan voitti kaikki vastustajansa erin 2–0. EM-kilpailuissa hän on saavuttanut mestaruutensa lisäksi vuosina 2004 ja 2008 viidennen sijan 55 kg:n sarjassa. Vuonna 2014 hän oli seitsemäs 59 kg:n sarjassa. Haapamäki oli seitsemäs myös vuoden 2010 MM-kisoissa 55 kg:n sarjassa.
Vuoden 2012 epäonnistuneiden olympiakarsintojen jälkeen Haapamäki piti painista kolmen kuukauden täydellisen tauon muun muassa pelaten golfia. Vuoden 2013 MM-kilpailuissa hän hävisi avausottelunsa yhdysvaltalaiselle Spenser Mangolle 0–4.
Haapamäki harrastaa myös beachfutista. Hän on pelannut FC Nötkötin joukkueessa ja oli voittamassa lajin SM-kultaa vuonna 2005.
Saavutuksia

MM-kilpailut:
2010, kreikkalais-roomalainen paini, 55 kg, seitsemäs
2009, kreikkalais-roomalainen paini, 55 kg, kahdeksas
EM-kilpailut:
2009, kreikkalais-roomalainen paini, 55 kg, kultaa
2004 ja 2008 kreikkalais-roomalainen paini, 55 kg, viides
2014, kreikkalais-roomalainen paini, 59 kg, seitsemäs
SM-kilpailut:
2004, 2008 ja 2009 kreikkalais-roomalainen paini, 55 kg, kultaa
2013 kreikkalais-roomalainen paini, 60 kg, hopeaa
2005 vapaapaini, 60 kg, kultaa
2005 beachfutis, kultaa
Aiheesta muualla

Jani Haapamäen kotisivut (Arkistoitu – Internet Archive)
Jesse Ryhänen

| Jesse Ryhänen> Henkilötiedot |
| --- | --- |
Syntynyt: 23. kesäkuuta 1988 (ikä 36) Imatra, Suomi
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  vasen
Pituus:  188 cm
Paino:  89 kg
Seura
Seura:  Ketterä
Sarja:  Suomi-sarja
Pelinumero:  88
Pelaajaura
Pääsarjaura:  2008–
Aik. seurat:  SaiPa (SM-liiga)   Jukurit (Mestis)
Jesse Ryhänen (s. 23. kesäkuuta 1988 Imatra) on suomalainen jääkiekkoilija, joka pelasi kaudella 2012–2013 Suomi-sarjajoukkue Imatran Ketterässä.
Ura

Ryhänen on Imatran Ketterän kasvatti. Hän pelasi joukkueessa ensimmäiset miesten pelinsä kaudella 2005–2006 Suomi-sarjassa. Ryhänen siirtyi sieltä kaudeksi 2006–2007 SaiPan A-nuoriin. Hän kauden aikana myös kaksi Mestis-ottelua alle 20-vuotiaiden maajoukkueessa. Ryhäsen läpimurto A-nuorten SM-liigassa tapahtui kaudella 2008–2009, kun hän teki tehot 29+21=50. Ryhänen oli SaiPan paras pistemies, A-nuorten pistepörssin seitsemäs sekä maalipörssin kolmas Kärppien Tomi Pekkalan kanssa. Hän pelasi myös viisi SM-liigaottelua ilman tehopisteitä.
Huhtikuussa 2009 Ryhänen teki kaksivuotisen jatkosopimuksen SaiPan kanssa. Saman vuoden elokuussa joukkue lainasi hänet kaudeksi 2009–2010 Mestis-joukkue Mikkelin Jukureihin. Ryhänen jäi 14 pelaamassaan ottelussa ilman tehopisteitä ja hän palasi lokakuussa 2009 takaisin SaiPan A-nuoriin. Ryhänen pelasi siellä kaksi kuukautta tehden 14 ottelussa tehot 5+12=17. Hän palasi Jukureihin tammikuussa 2010. Ryhänen teki loppukaudella kahdeksassa runkosarjaottelussa tehot 2+1=3.
Ryhänen liittyi taas elokuussa 2010 Jukureiden vahvuuteen. Marraskuussa 2010 hän purki sopimuksensa SaiPan kanssa ja palasi loppukaudeksi 2010–2011 Suomi-sarjassa pelaavaan kasvattajaseuraansa Ketterään. Ryhänen voitti kauden päätteeksi Suomi-sarjan hopeaa. Kahtena seuraavana kautena hän voitti Ketterän sisäisen pistepörssin.
Itä-Suomen Työmies

Itä-Suomen Työmies tarkoittaa seuraavia asioita:
Itä-Suomen Työmies, Kotkassa vuosina 1899–1900 ilmestynyt sanomalehti
Itä-Suomen Työmies, Viipurissa vuonna 1918 ilmestynyt sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Itä-Suomen Työmies”, voi hakea sivunnimihaulla, laajalla sivunnimihaulla tai tekstihaulla.
I²C

I²C on yksinkertainen kaksisuuntainen ohjaus- ja tiedonsiirtoväylä. Tavallisin käyttö kulutuselektroniikassa on näytön tai television liitännän kyky kertoa nimensä ja tarkkuutensa tietokoneelle VGA-, DVI- tai HDMI-liittimen sisässä olevan I²C-liitynnän kautta (DDC2B- tai uudempi DDC/CI-standardi).
I²C-väylässä on sarjamuotoinen data- ja kellolinja. Väylään kiinnitetyt komponentit on osoitettavissa yksilöivällä osoitteella. Väylä toimii isäntä–orja-periaatteella.
I²C-väylästandardia hallinnoi ja määrittelee elektroniikkayhtiö NXP Semiconductors, joka peri standardin edeltäjältään Philips Semiconductorsilta.
Aiheesta muualla

Wikimedia Commonsissa on kuvia tai muita tiedostoja aiheesta .
I²C-Bus Specification, Version 2.1, January 2000 (Arkistoitu – Internet Archive), NXP (founded by Philips) (PDF)
http://www.i2c-bus.org, I²C seikkaperäisesti (englanniksi)
Suomen Rakettitukku

| Suomen Rakettitukku Oy |
| --- | --- |

Tunnuslause:  Enemmän ruutia
Yritysmuoto:  osakeyhtiö
Perustettu:  1994
Toimitusjohtaja:  Emilia Lehto
Kotipaikka:  Kempele
Toimiala:  ilotulitemyynti
Tuotteet:  ilotulitteet
Liikevaihto:  7 milj. euroa (3/2021)
Kotisivu:  https://www.rakettitukku.fi/
Infobox OKVirheellinen NIMI-arvo: 
Suomen Rakettitukku Oy (yleensä vain Rakettitukku) on vuonna 1994 perustettu suomalainen yritys. Yritys myy ilotulitusvälineitä kuluttajille. Myynti keskittyy lähinnä vuoden viimeiselle viikolle uudenvuoden sesonkiin 27.–31.12. sekä elokuun viimeiseen viikonloppuun, eli Venetsialaisiin. Näistä kertyykin suurimmaksi osaksi yrityksen vuosittainen liikevaihto.
Suomen Rakettitukku on kuluttajailotulitemyynnin markkinajohtaja Suomessa. Yrityksellä on noin 400 jälleenmyyjäpistettä ympäri Suomea uudenvuoden sensongin aikana. Ympärivuotisia myyntipisteitä on neljä. Rakettitukku on ollut hiilineutraali vuodesta 2020 lähtien.
Yrityksen toimipaikka sijaitsee Kempeleen Hakamaalla.
Supermies Pirx

| Supermies Pirx> Test pilota Pirxa |
| --- | --- |

Ohjaaja:  Marek Piestrak
Käsikirjoittaja:   Vladimir Valutski  Marek Piestrak 
Perustuu:  Stanisław Lemin kertomukseen kokoelmasta Opowieści o pilocie Pirxie
Tuottaja:   Edward Klosowicz  Karl Levoll 
Säveltäjä:  Arvo Pärt
Kuvaaja:  Janusz Pawlowski
Leikkaaja:  Roman Kolski
Lavastaja:   Jerzy Sniezawski  Wiktor Zylko 
Valmistustiedot
Valmistusmaa:   Puola  Neuvostoliitto 
Tuotantoyhtiö:   PRF Zespoly Filmowe  Tallinnfilm  Kijevskaja kinostudija imeni A.P. Dovzhenko 
Ensi-ilta:  1978 tai 1979, Suomessa 1981
Kesto:  100 minuuttia
Alkuperäiskieli:  venäjä puola
Aiheesta muualla
IMDb 
Elonet
AllMovie
Infobox OKNimi-testi OK: 
Supermies Pirx (televisioesityksessä Lentäjä Pirksin kuulustelu, puol. Test pilota Pirxa) on Marek Piestrakin ohjaama puolalais-neuvostoliittolainen tieteiselokuva vuodelta 1978 tai 1979. Se perustuu Stanisław Lemin kertomukseen Rozprawa, jonka pohjalta käsikirjoituksen on laatinut ohjaaja Piestrak yhdessä Vladimir Valutskin kanssa. Näyttelijät ovat Puolasta ja Tallinnasta.
Juoni

Yhdysvaltalaisten testilento avaruuteen on aluksen komentajalle Pirxille tavoitteiltaan tuntematon. Mitä lennosta tietävät Harry Brown tai John Calder, vai ovatko he ihmisen muodon saaneita robotteja?
Roolit

| 0 | 1 | 2 |
| --- | --- | --- |
|  Sergei Desnitski  | … |  komentaja Pirx   |
|  Boleslaw Abart  | … |  Jan Otis   |
|  Vladimir Ivashov  | … |  Harry Brown   |
|  Aleksandr Kaidanovski  | … |  Tom Nowak   |
|  Zbigniew Lesien  | … |  John Calder   |
|  Janusz Bylczynski  | … |  Juge   |
Lähde:
Vastaanotto

Elokuva sai pääpalkinnon, ”Kultaisen asteroidin”, Triesten 27. tieteiselokuvafestivaaleilla Italiassa 1979.
Supermies Pirx sai Suomessa ensi-iltansa 30. lokakuuta 1981 Kosmos-Filmin helsinkiläisteatterissa Kosmos 1. Se sai 37 katsojaa, vähiten kaikista sen vuoden 272 ensi-iltaelokuvasta Suomessa. Elokuva esitettiin Ylen kakkoskanavan ohjelmistossa elokuussa 1982. Helsingin Sanomien Mikael Fränti piti teosta kuivakiskoisena ja jähmeänä tieteiselokuvana, jonka kiinnostavin osa on Arvo Pärtin säveltämä musiikki. Hän arvelee, että Lemin teksti saattaa olla aivan kunnollista ja päteväã avaruusfilosofiaa, mutta Piestrakille tieteiselokuvien huikea kuvallinen maailma on jäänyt vain kaukaiseksi haaveeksi. Tarinan sijoittaminen Yhdysvaltoihin vie Fräntin mielestä loputkin elokuvan uskottavuudesta.
Iárdanos

| Iárdanos Ιάρδανος |
| --- | --- |
 Kunnallisyksikön sijainti
 Iárdanos
 Koordinaatit: 37°44′N, 21°24′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Pýrgos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  390103
Väkiluku (2011):  3 673
Aikavyöhyke:  UTC+2
 – Kesäaika:  UTC+3
Postinumero:  271 00
Suuntanumero(t):  26210
Rekisterikilpi:  IA
Infobox OKVirheellinen NIMI-arvo: 
Iárdanos (kreik. Ιάρδανος; virallisesti Δημοτική Ενότητα Ιάρδανου, Dimotikí Enótita Iárdanou) on yksi Pýrgoksen kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 3 673 (vuonna 2011).
Iárdanoksen kunnallisyksikkö käsittää alueen Pýrgoksen kunnan pohjoisosassa Peloponnesoksen niemimaan länsiosissa. Kunnallisyksikön suurin asutus on Voúnargon kylä. Iárdanos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýrgoksen kuntaan yhdessä Olénin ja Vólakaksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Iárdanoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágioi Apóstoloi | Ágioi Apóstoloi | 95 |
| Alpochóri | Alpochóri | 216 |
| Alpochóri | Chanákia | 469 |
| Alpochóri | Kapandríti | 35 |
| Fonaḯtika | Fonaḯtika | 128 |
| Katsarós | Katsarós | 310 |
| Koryfí | Koryfí | 223 |
| Koryfí | Moní Fragkopidímatos (luostari) | 23 |
| Prásino | Glykórizo | 92 |
| Prásino | Keramidiá | 140 |
| Prásino | Prásino | 486 |
| Voúnargo | Voúnargo | 778 |
| Vrochítsa | Vrochítsa | 359 |
| Xylokéra | Xylokéra | 319 |
Yhteensä: 3 673
T. Boone Pickens

| Thomas Boone Pickens |
| --- | --- |
 Pickens vuonna 2016.
Henkilötiedot
Syntynyt: 22. toukokuuta 1928 Holdenville, Oklahoma, Yhdysvallat
Kuollut: 11. syyskuuta 2019 (91 vuotta) Dallas, Texas
Kansalaisuus:  Yhdysvallat
Ammatti:  Liikemies
Aiheesta muualla
Kotisivu
Thomas Boone Pickens Jr. (22. toukokuuta 1928 Holdenville, Oklahoma, Yhdysvallat – 11. syyskuuta 2019 Dallas, Texas) oli yhdysvaltalainen liikemies. Hän perusti öljyalaan liittyvän yrityksen Mesa Petroleumin 1950-luvulla, jolla hän keräsi laajan omaisuuden. Siitä muodostui 1980-luvulle mennessä yksi Yhdysvaltojen suurimmista öljy-yhtiöistä.
Pickens perusti myös monia muita yrityksiä ja ehdotuksia, kuten Mesa Waterin ja Pickens Planin, jolla hän yritti ehdottaa tuulivoiman käyttöönottoa sähkön tuottamiseen suurimmassa osassa Yhdysvaltoja. Sunnittelmat kuitenkin epäonnistuovat rakennettavien voimajohtojen korkeiden kustannusten vuoksi ja öljyn hinnan inflaation takia.
Aiheesta muualla

Kuvia tai muita tiedostoja aiheesta T. Boone Pickens Wikimedia Commonsissa
Itä-Sipoon Tabor-seurakunta

| Itä-Sipoon Tabor-seurakunta> Taborförsamlingen i Östra Sibbo |
| --- | --- |
Suuntautuminen:  helluntaiherätys
Perustettu:  1962
Lakkautettu:  2005
Liitettiin:  Simsalön Sion-seurakunta
Pääkirkko:  Träsk & Box Sipoo
Infobox OKNimi-testi OK: 
Itä-Sipoon Tabor-seurakunta (ruots. Taborförsamlingen i Östra Sibbo) oli vuosina 1962–2005 toiminut sipoolainen helluntaiseurakunta. Seurakunnan perusti vuonna 1962 35 henkilöä, joista suurin osa kuului aikaisemmin Simsalön Sion-seurakuntaan. Ensimmäisinä vuosina toiminnasta vastasivat Sven Grönroos ja Hemming Lindqvist. Vuonna 1964 vihittiin käyttöön rukoushuone. Vuonna 1966 Allan Lindqvist kutstuuttiin seurakunnan saarnaajaksi ja vuodesta 1980 eteenpäin johtajaksi. Seurakunnalla oli rukoushuoneet Träskissä ja Boxissa. Vuonna 2005 Tabor-seurakunta yhdistyi Simsalön Sion-seurakuntaan ja seurakunnan omaisuudet yhdistettiin.
Jani Forsström

| Jani Forsström |
| --- | --- |

Henkilötiedot
Syntynyt: 19. helmikuuta 1986 (ikä 38) Lahti, Suomi
Kansalaisuus:   Suomi
Jääkiekkoilija
Lempinimi:  Foku, Fogu
Pelipaikka:  puolustaja
Maila:  vasen
Pituus:  186 cm
Paino:  95 kg
Seura
Seura:  HC Giants
Sarja:  Suomi-sarja
Pelinumero:  77
Pelaajaura
Pääsarjaura:  2004–2021
Aik. seurat:  Pelicans (SML) HC Alleghe (Italia) Tingsryds AIF (Allsv.) Jukurit (Mestis) HPK (SML) TPS (SML)
Jani Forsström (s. 19. helmikuuta 1986 Lahti) on suomalainen entinen jääkiekkopuolustaja, joka pelasi viimeiseksi Suomi-sarjajoukkue HC Giantsissa. Hän on pelannut urallaan aiemmin SM-liigaa Pelicansissa, Hämeenlinnan Pallokerhossa ja Turun Palloseurassa yhteensä 488 runkosarjaottelua tehopistein 33+87=120, 44 playoff-ottelua tehopistein 5+6=11 ja neljä liigakarsintaottelua ilman tehopisteitä. Forsström on pelannut myös kaksi kokonaista Mestis-kautta Mikkelin Jukureissa, jossa hän voitti mestaruuden vuonna 2015 ja hopeaa vuonna 2014. Hän on pelannut urallaan myös Italiassa ja Ruotsissa.
Muuta

Forsströmin pikkuveli Niko pelasi kaudella 2019–2020 puolustajana II-divisioonajoukkue Tuusulan Kiekossa.
Kiss Symphony: Alive IV

| Kiss Symphony: Alive IV KISS |
| --- | --- | --- |

Livealbumin tiedot
 Äänitetty : 28. helmikuuta 2003 Melbournessa, Australiassa
 Julkaistu: Kahden levyn painos 22. heinäkuuta 2003 Single Disc Edition 7. lokakuuta 2003
 Tuottaja(t): Mark Opitz
 Tyylilaji: Hard rock
 Kesto: 96.15
 Levy-yhtiö: Mercury Records
Kissin muut julkaisut
| The Best Of Kiss: The Millennium Collection 2003 | Kiss Symphony: Alive IV 2003 | The Best Of Kiss: The Millennium Collection, Vol. 2 2004 |
Kiss Symphony: Alive IV on yhdysvaltalaisen hard rock -yhtyeen Kissin livealbumi vuodelta 2003. Albumin tuotti Mark Opitz, ja se on yhtyeen Alive-livealbumisarjan neljäs osa.
Albumi on jaettu kolmeen näytösosaan, joista ensimmäisessä kuuden kappaleen mittaisessa näytöksessä esiintyvät vain Kissin muusikot, eli laulajakitaristi Paul Stanley, laulajabassokitaristi Gene Simmons, kitaristi Tommy Thayer ja rumpali Peter Criss. Kahdessa seuraavassa näytöksessä yhtye esiintyy Melbournen sinfoniaorkesterin säestämänä.
Albumin taustaa

Kissin alkuperäisen eli Gene Simmonsin, Paul Stanleyn, Peter Crissin ja Ace Frehleyn muodostaman kokoonpanon palattua yhteen vuonna 1996 Kissin oli määrä julkaista Alive IV jo 2000-luvun alussa, sillä albumin julkaisusta tiedotettiin jo vuonna 1999. Albumin kansitaide ehdittiin jo paljastaa, ja levylle konsertissa nauhoitettu Rock and Roll All Nite -kappale ehdittiin myös julkaista jo kuunneltavaksi yhtyeen uran kattavassa, massiivisessa The Box Set -kokoelmassa. Albumia ei kuitenkaan julkaistu levy-yhtiö Universal Music Groupin kanssa käynnissä olleiden sopimuskiistojen vuoksi, joiden päätyttyä yhtye päätti siirtyä Sanctuary Records -levy-yhtiölle. Frehley jätti yhtyeen Kiss Farewell Tour -jäähyväiskiertueen jälkeen, sillä Kissin oli määrä lopettaa uransa kyseiseen kiertueeseen. Tämä ei kuitenkaan toteutunut vaan Simmons, Stanley ja yhtyeeseen palannut Criss jatkoivat konsertoimista yhdessä uuden kitaristin Tommy Thayerin kanssa. Tämä kyseinen kokoonpano myös levytti neljännen, julkaistun Alive-levyn.
Alkuperäinen Alive IV julkaistiin vuonna 2006 osana Kiss Alive! 1975–2000 -boksia, joka sisälsi kaikki yhtyeen Alive-albumit vuosilta 1975–2000. Kyseisessä julkaisussa albumin nimi on kuitenkin Alive IV: The Millenium Concert.
Kappalelista > Levy 1

Deuce – 4.14
Strutter – 3.22
Let Me Go Rock and Roll – 6.09
Lick It Up – 5.12
Calling Dr. Love – 3.30
Psycho Circus – 5.12
Beth – 3.40
Forever – 3.50
Goin' Blind – 3.38
Sure Know Something – 4.20
Shandi – 3.39
Kappalelista > Levy 2

Detroit Rock City – 4.49
King of the Night Time World – 3.30
Do You Love Me – 4.10
Shout It Out Loud – 4.09
God of Thunder – 4.26
Love Gun – 4.25
Black Diamond – 7.11
Great Expectations – 4.19
I Was Made for Loving You – 4.59
Rock and Roll All Nite – 7.21
Kappalelista > Single Disc Edition -versio

Deuce
Lick It Up
Calling Dr. Love
Beth
Goin' Blind
Shandi
Detroit Rock City
King Of The Night Time World
Do You Love Me
Shout It Out Loud
God Of Thunder
Love Gun
Black Diamond
Great Expectations
Do You Remember Rock And Roll Radio
Aiheesta muualla

Kiss Symphony: Alive IV Discogsissa. (englanniksi)
Jaime Garzón

Kuva seinämaalauksesta vuonna 1999 murhatusta Jaime Garzónista.
Jaime Hernando Garzón Forero (24. lokakuuta 1960 – 13. elokuuta 1999) oli kolumbialainen koomikko, lehtimies ja rauhanneuvottelija. Hän oli Kolumbian tunnetuin poliittinen satiirikko, joka taitavasti ja ilkeästi jäljitteli paikallisia kuuluisuuksia. Mutta hän toimi myös rauhanneuvottelijana, pyrki auttamaan sieppausten uhrien vapauttamisessa ja järjesti FARC-sissien lehdistötilaisuuksia.
Jaime Garzón ammuttiin kuoliaaksi Bogotassa matkalla radiostudioon. Kymmenet tuhannet ihmiset osallistuivat hänen hautajaisiinsa, joista tuli väkivallan vastainen mielenosoitus.
5. helmikuuta 2021 tuomioistuin vahvisti 26 vuoden rangaistuksen DAS: n entiselle apulaisjohtaja José Miguel Narváezille Jaime Garzónin murhasta yli 21 vuoden rikoksen jälkeen.
TV Tropes

TV Tropes on vuonna 2004 perustettu wiki-sivusto. Sen alkuperäinen tavoite oli kuvata ja dokumentoida populaarikulttuurissa esiintyviä yleisiä juonenkäänteitä ja kliseitä eli trooppeja (engl. trope). Alun perin sivusto kuvasi lähinnä elokuvien ja television ilmiöitä. Sittemmin se laajentui kirjallisuuteen, sarjakuviin, videopeleihin, fanifiktioon ja todelliseen maailmaan. Sivuston nykyinen kuvaus on ”kaikenkattava populaarikulttuurin wiki” (the all devouring pop-culture wiki).
Sivusto julkaisi sisältönsä vapaalla Creative Commons CC BY-SA -lisenssillä, mutta joskus vuosina 2012–2014 se on vaihtanut lisenssinsä sallimaan vain epäkaupallisen käytön. Tämä tapahtui sen jälkeen, kun Googlen mainokset vedettiin pois sivustolta aikuisille tarkoitetun sisällön vuoksi, ja vain aikuisille tarkoitettu materiaali kiellettiin wikistä, minkä jälkeen sen sisältö kopioitiin kahteen uuteen wikiin.
TV Tropes käyttää omaa versiotaan PmWiki-ohjelmistosta, jota on muokattu sen verran, että alkuperäistä koodia ei ole jäljellä.
Jani Alkio

| Jani Alkio> Henkilötiedot |
| --- | --- |
Syntynyt: 11. kesäkuuta 1976 (ikä 48) Helsinki
Kansalaisuus:   Suomi
Ammatti:  urheiluselostaja
Muut tiedot
Lempinimet:  Jantta
Jani Alkio (s. 11. kesäkuuta 1976 Helsinki) on suomalainen urheiluselostaja ja entinen salibandymaalivahti. Hän työskentelee nykyisin C Moren jääkiekkolähetysten selostajana. Alkio on aikaisemmin työskennellyt Telialla, MTV:llä sekä Nelosella ja selostanut Liigan lisäksi myös muun muassa NHL:ää, salibandya ja rallin MM-sarjaa. Alkio on toiminut myös kommentaattorina MTV:n Gladiaattorit-ohjelmassa. Alkiota pidetään yhtenä Suomen suosituimmista selostajista.
Salibandy-ura

Ennen selostajan uraansa Alkio pelasi salibandya Suomen pääsarjatasolla Salibandyliigassa. Alkio oli pelipaikaltaan maalivahti. Ennen pääsarjauraansa Alkio voitti junioritasolla Tapanilan Erässä B-junioreiden SM-kultaa ja hopeaa sekä A-junioreissa SM-pronssia. Salibandy-urallaan Alkio edusti Tapanilan Erän lisäksi myös HIFK:ta, jonka riveissä hän vuoden 1998 SM-pronssin lisäksi voitti myös Suomen mestaruuden vuonna 2000.
Selostajana

Alkion ura selostajana alkoi, kun Salibandyliitto pyysi häntä selostamaan salibandyotteluita. Alkio siirtyi pian jääkiekon perässä selostajaksi MTV3-kanavan Hockey Night-ohjelmaan. Myöhemmin jääkiekon SM-liigan TV-oikeuksien siirryttyä Alkio itse siirtyi myös Neloselle töihin ja työskenteli siellä vuoteen 2018 asti. Elokuussa 2018 Telia tiedotti palkanneensa Alkion selostajakseen.
Muuta

Alkio on TV-töiden ohella tuottanut Veikkauksen YouTube-kanavalle Haastemiehet-sarjaa yhdessä Ari Vallinin kanssa. Alkio on myös esiintynyt rock-muusikkona ja soittanut esimerkiksi Pietarinkadun Oilersin oman yhtyeen Oilers Bandin keikoilla sekä Popedan kappaleita tulkitsevassa cover-yhtyeessä Svopoda Plays Popeda.
Iákovos Kampanéllis

| Iákovos Kampanéllis |
| --- | --- |
 Iákovos Kampanéllis
Henkilötiedot
Syntynyt: 2. joulukuuta 1922 Chóra, Náxos, Kreikka
Kuollut: 29. maaliskuuta 2011 (88 vuotta) Ateena, Kreikka
Kansalaisuus:  kreikkalainen 
Ammatti:  runoilija, näytelmäkirjailija, sanoittaja
Aiheesta muualla
Kotisivu
Iákovos Kampanéllis (joskus Kambanéllis, kreik. Ιάκωβος Καμπανέλλης, 2. joulukuuta 1922 Náxos, Kreikka – 29. maaliskuuta 2011 Ateena, Kreikka) oli kreikkalainen runoilija, näytelmäkirjailija, sanoittaja ja kirjailija.
Elämä ja ura

Kampanéllis syntyi vuonna 1922 Chórassa Náxoksen saarella. Hän selvisi toisen maailmansodan aikaan Mauthausen-Gusenin keskitysleiriltä ja kirjoitti kokemuksistaan runoja, jotka kreikkalaissäveltäjä Míkis Theodorákis sävelsi neliosaiseksi Mauthausen-sarjaksi (Mauthausen Cantata). Hän kirjoitti myös kirjan tarinastaan kyseisellä keskitysleirillä.
Kampanéllis käsikirjoitti uransa aikana 12 elokuvaa, joista kahta myös ohjasi. Yksi hänen tunnetuimmista käsikirjoittamistaan elokuvista on Michális Kakogiánniksen ohjaama Stella vuodelta 1955. Kampanéllis menehtyi vuonna 2011 pitkäaikaisen munuaisten vajaatoiminnan aiheuttamiin komplikaatioihin ateenalaisessa sairaalassa.
Aiheesta muualla

Viralliset verkkosivut
Jesse Rohtla

| Jesse Rohtla> Henkilötiedot |
| --- | --- |
Syntynyt: 8. maaliskuuta 1988 (ikä 36) Lahti, Suomi
Kansalaisuus:   Suomi
Jääkiekkoilija
Lempinimi:  Rodi
Pelipaikka:  keskushyökkääjä
Maila:  vasen
Pituus:  174 cm
Paino:  78 kg
Pelinumero:  11
Pelaajaura
Pääsarjaura:  2008–
Seurat:  HeKi (Mestis) Pelicans (SML) Jukurit (Mestis) Kulager Petropavlovsk (Kazakstan) H'K Njoman Hrodna (BXL) Asplöven HC (Ruotsi I) JKH GKS Jastrzębie (Puola)
Jesse Rohtla (s. 8. maaliskuuta 1988 Lahti) on suomalainen jääkiekkoilija, joka pelasi viimeksi kaudella 2020-2021 Puolan Polska Liga Hokejowan GKS Katowicessa. Hän on pelipaikaltaan keskushyökkääjä. Varsin pienikokoista Rohtlaa verrattiin juniorina pelityyliltään Jesse Saariseen.
Ura > Maajoukkueura

Rohtla on pelannut kolme poikien maaottelua.
Suomen Rautatiehistoriallinen Seura

| Suomen Rautatiehistoriallinen Seura |
| --- | --- |
Perustettu:  1967
Toimiala:  rautatieharrastus
Kotipaikka:  Helsinki
Jäsenmäärä:  n. 1 080 (2015)
Puheenjohtaja:  Henri Hovi
Jäsenlehti:  Resiina
Aiheesta muualla
Sivusto
Infobox OKNimi-testi OK: 
Suomen Rautatiehistoriallinen Seura ry (SRHS) on valtakunnallinen rautatieharrastusta edistävä järjestö. Seuran kotipaikka on Helsinki ja seura julkaisee yhdessä Museorautatieyhdistyksen kanssa Resiina-lehteä ja vaunut.org-verkkosivustoa. Seura järjestää jäsenilleen rautatieaiheisia kerhoiltoja ja matkoja erityisesti sellaisille Suomen rataosuuksille, joilla ei muuten ole matkustajaliikennettä. Seuran kautta järjestetään myös tutustumismatkoja ulkomaisiin rautateihin. Päätavoitteena toiminnassa on olla yhdysside suomalaisille rautatieharrastajille sekä rautatiehistoriallisen tiedon tallentaminen seuran lehteen ja verkkopalveluun. Seura on jäsenenä alan edunvalvontajärjestössä Museorautatieliitto ry:ssä.